Mercedes тества хиперкола за 2,5 млн. евро - AУТОМЕДИЯ
Мотор и технологии от Формула 1 за всеки ден. Как ви звучи?
Иван Георгиев 20.09.2018 16:25
Mercedes-AMG Project One ще утвърди Mercedes сред производителите на хиперавтомобили, като този автомобил ще струва 2,5 милиона евро, ще използва двигател, който е много близък до тези във Формула 1 и вече започна тестове по нормални пътища.
Пресслужбата на Daimler потвърди за изпитанията, част от които са и тестовете на 1,6-литровия V6 бензинов двигател, който е много близък до този, с който се състезават и този сезон Люис Хамилтън и Валтери Ботас.
Бензиновият двигател стига до 11 000 об/мин и задвижва задните колела, като работи съвместно с още два електродвигателя, които също задвижват задните колела, а общата им мощност е 680 конски сили. Други два електромотора пък задвижват предните колела и с тях общата мощност на хибридната система надхвърля 1000 конски сили.
Според Mercedes ресурсът на бензиновия мотор е 50 000 километра, след което той трябва да мине на основен ремонт.
Максималната скорост на Project One надхвърля 350 км/ч, ускорението от 0 до 100 км/ч става за 2,5 секунди, което е близо до резултатите във Формула 1. Общо Mercedes-AMG планира да произведе 275 такива коли, като всички са разпродадени на зелено.
Тагове: mercedes mercedes-amg
до чичо веско ( преди 6 месеца )
За всеки влак си има пътници.Ти ако имаш пари не би ли инвестирал в такава кола,най-малкото защото това е инвестиция,всеки човек който има малко финансова култура знае,че това е инвестиция за бъдещето.И аз като любител на колите ,няма да се замисля, да сложа една такава в колекцията ако имах възможност.
di4o ( преди 6 месеца )
въх майна, тоя двигател от ф1... интересно дали са запазили турбо конфигурацията? пък ако го направят да държи по 200к км, може спокойно да го харизнат на някое amg купе... Стига с тия двуместни тупалки за по 2-3-5 милиона ДОЙЧЕ МАРКИ!
Веско ( преди 6 месеца )
Докато има хора дето парите им валят отнякъде, ще има и такива безсмислени разхищения.
Всъщност щом всичко е продадено за 2.5 милиона...едва ли някой от тези 275 купувача го интересува дали тесла ускорява за 2 или за 1 секунда!!! и съм сигурен че след 2-3 години ще се продават по доста повече от тази цена!
Всъщност Тесла вече са отживелица. Скоро никой никъде няма да я споменава.
Долния мишок ( преди 6 месеца )
Като видя някой да споменава тесла при сериозни автомобили и припадам ,била по-бърза от Нисан ,от Порше и т.н.Ама къде е по-бърза на първите 400 м или преди първия завой след това остава спомена
"ускорението от 0 до 100 км/ч става за 2,5 секунди" - 2,5 млн. евро за нещо което е по-бавно от Тесла за 250к евро.